cyanic-selkie/wikianc huggingface dataset:
ตำบลน้ำขาว
บ้านหัวควน
“ศาลเจ้าแม่ตะเคียนทอง” ... บนพื้นที่เล็ก ๆ ริมฝั่งสายน้ำคลองคู หมู่ที่ ๑๑ ต.น้ำขาว อ.จะนะ จ.สงขลา ใกล้กับทางขึ้นเจดีย์ ควนธง ของนายวิชชา ทองเพชร ในขณะที่กำลังก่อสร้างเป็นสถานที่พักคนงาน คืนหนึ่งกลางเดือนมีนาคม พ.ศ. ๒๕๕๕ นายชม ขาวทอง คนงานก่อสร้างกำลังนอนหลับ บริวารของเจ้าแม่ตะเคียนทองมาเข้าฝันและบอกว่า “เจ้าแม่ตะเคียนทองอยู่ที่นี่มานานไม่มีใครรู้ อยากกินไก่ ๓ ตัว เหล้าขาว ๒ ขวด บุหรี่ ๓ มวน” พอตื่นเช้าขึ้นมานายชม ขาวทองก็ไปทำงานเหมือนทุกวัน ไม่ได้บอกเล่าความฝันให้กับผู้ใดรับฟังเพราะเห็นว่าเป็นเรื่องปกติของความฝัน อยู่มา ๓ วัน นายชมเริ่มมีอาการเจ็บปวดในร่างกายโดยไม่มีสาเหตุ ไปหาหมอรักษาตรวจเช็คร่างกายและกินยา อาการก็ไม่ดีขึ้น ซ้ำร้ายเพื่อนคนงานก่อสร้างผู้ชายอีกหลายที่พักอยู่ด้วยกัน ก็กลับเกิดมีอาการเจ็บปวดในร่างกายเหมือนกับนายชมทุกประการ ทุกคนต่างพากันไปหาหมอและรักษาอย่างไรอาการก็ยังไม่ดีขึ้น...
ต่อมาภรรยาของนายชม ได้ติดต่อและบอกเล่าถึงอาการของสามีให้พี่สาวซึ่งเป็นร่างทรง ที่อยู่ จังหวัดนครสวรรค์ ได้เข้าทรงดู และได้บอกกลับมาว่า ณ บริเวณที่พักริมคลองคูสถานที่ทำงานมีของดีคอยรักษาอยู่ ถ้าได้นำของเซ่นไหว้ไปให้ตามคำขอ ทุกคนจะหายเป็นปกติดี....นายชมและภรรยาจึงนำเรื่องดังกล่าวไปเล่าให้นายวิชชา ทองเพชร เจ้าของที่ดินได้รับทราบในทันที...
รุ่งขึ้นอีกวันนายวิชชา ทองเพชร ได้ชวนนายเอิด นางลออ ไปให้ร่างทรงของทวดที่วัดถ้ำตลอด อ.สะบ้าย้อย จ.สงขลา ช่วยตรวจดู ร่างทรงของทวดที่วัดถ้ำตลอดก็บอกเหมือนกันกับร่างทรงของพี่สาวภรรยานายชมจาก จ.นครสวรรค์ และได้แนะนำนายวิชชา ทองเพชร ว่า ให้นำขอนไม้ตะเคียนทองขนาดใหญ่ที่ฝังอยู่ในสายน้ำคลองคูมาเป็นเวลานานขึ้นมาบนฝั่งเสีย เพราะเจ้าแม่อยากขึ้นมาอยู่บนฝั่ง...
เมื่อกลับมาถึงบ้านนายวิชชา ได้ให้คนงานทั้งหมด นำของไปเซ่นไหว้ตามที่ขอ ตามคำบอกเล่าในความฝันของนายชม หลังจากนั้นนายชมและเพื่อนคนงานทุกคนก็หายเป็นปลิดทิ้งเป็นที่น่าอัศจรรย์ใจยิ่งนัก ตกค่ำคนงานทุกคนนอนหลับฝันเห็นมีผู้หญิงแต่งกายสวมชุดไทย นำบริวารมาเยอะ มาบอกขอบคุณที่ได้นำของเซ่นไหว้มาให้ได้กินกันจนอิ่ม...
วันพฤหัสบดีขึ้น ๑๓ เดือน ๖ ตรงกับวันที่ ๓ เดือนพฤษภาคม พ.ศ. ๒๕๕๕ นายวิชชา ทองเพชรได้ไปเชิญร่างทรงของทวดจากวัดถ้ำตลอด อ.สะบ้าย้อย มาทำพิธีอัญเชิญเจ้าแม่ตะเคียนทองที่สิงสถิตย์อยู่กับขอนไม้ตะเคียนทองขนาดใหญ่ให้ขึ้นมาจากลำคลอง และได้มาวางไว้ ณ ตรงสถานที่ที่เห็นว่าเหมาะสม ควรค่าแก่การรำลึกสักการะของผู้คนที่เคารพศรัทธาตลอดไป...
บ้านคลองแงะ
มีผู้ให้คำตอบไว้ว่ามาจากลำคลองที่แยกจากกัน โดยใช้ภาษาถิ่นเรียกว่า แงะ เช่น เรียกแงะไม้ เมื่อตั้งชื่อบ้านก็เลยเอาตามชื่อคลองที่แตกแงะจากกัน เป็น บ้านคลองแงะ
บุคคลสำคัญ
[http://luangpu.wordpress.com/ 1. หลวงพ่อพรหม]
[https://www.facebook.com/media/set/?set=a.630849366989280.1073741837.122342221173333&type=1 2. พ่อท่านแสง]
การสร้างความเข้มแข็งไห้ชุมชน
1.ธนาคารหมู่บ้าน (กลุ่มสัจจะ)นายเจริญ หนูแก้ว ประธานกลุ่ม (และเป็นสมาชิก อสม.)
นันทนาการพื้นบ้าน
นันทนาการพื้นบ้านของคนน้ำขาวที่มีในสมัยก่อนซึ่งเป็นการละเล่นที่กำลังสูญหายไปตามกาลเวลา ความนิยม และการก้าวมาอย่างรวดเร็วของ ของเล่นยุคไฮเทค เป็นการเร่งให้เยาวชนรุ่นหลัง ๆ ลืมเลือนการละเล่นที่บ่งบอกถึงความเป็นเอกลักษณ์ความเป็นชาติพันธุ์ของตนเอง  การละเล่น  มี
1.โลกยะแล่
2.ม้าหลังแดง
3.กุโบริ
4.โจรลักวัว
5.ทอยราว
6.เตย
7.ลูกกาไหว
8.ยับโหยง
วัฒนธรรม
วัฒนธรรม ที่เห็นได้ชัดเจนของคนน้ำขาวและกำลังสาบสูญ คือ
การตำข้าวเม่า พอหมดฤดูการทำนา เหลือข้าวเขียวในนาก็มาช่วยกันเก็บข้าวที่เหลือในนาซึ่งอาจจะสุกไม่ทันเพื่อนนำมาทิ่มตำเพื่อเป็นอาหารเสริมของคนในสมัยนั้น จะใช้เวลาในช่วง ค่ำ  ซึ่งเป็นเวลาที่ว่างเว้นจากภารกิจต่าง ๆ แล้วในการทิ่มข้าวเม่า
การแกงใบนมหวันกับเนื้อ เป็นวิถีชีวิต ที่มีที่เดียวคือที่น้ำขาว ที่มีการแกงเนื้อกับใบนมหวัน ซึ่งเราน่าจะช่วยกันฟื้นฟู และอนุรักษ์ให้เป็นเอกลักษณ์ของตำบลน้ำขาว (เพราะมันอร่อยมากๆ)
แกงบอร์เตาะ เป็นแกงที่บ่งบอกได้ถึงหลาย ๆ อย่างในแกงนี้ เช่น การอนุรักษ์ธรรมชาติ การประหยัด วิถีชีวิตความเป็นอยู่ที่เรียบง่าย การใช้สมดุลทางธรรมชาติ เป็นการนำเอาปลาที่ได้จากการดักไซ ซึ่งกว่าจะไปเก็บในตอนเช้าอาจจะพอง หรือเหลือจากที่ปูกินในตอนกลางคืน  ส่วนใหญ่จะเน้นปลาช่อนตัวโต ๆ นำมาแกงกับใบยอเป็นการไม่สูญเปล่าของชีวิตที่เสียไป (ภาษาบ้านเราว่า ดายของ)
นอกจากที่เขียนมาแล้วก็จะเห็นเหมือนกับวัฒนธรรมบ้านอื่น ไม่ว่า  การทำขนมจีน หรือแม้แต่การแต่งเปรตเดือนสิบ การใช้วัตถุการตกแต่งก็มีเหมือนกันหลายบ้าน
ประเพณี
ขนบธรรมเนียมประเพณีของชาวน้ำขาว ที่ยังคงมีหลงเหลืออยู่และบางอย่างกำลังสูญหายไป ก็ฝากความหวังไว้กับคนรุ่นต่อ ๆ ไป
วันว่าง จะมีขึ้นในเดือนห้า เป็นการรวมญาติครั้งยิ่งใหญ่อีกงานหนึ่ง ไม่ว่าจะทำงานที่ไหน ทุกคนจะต้องกลับมายังบ้านเกิดของตน เพื่อมาร่วมกันทำบุญอุทิศส่วนกุศลให้กับบรรพบุรุษที่ล่วงลับไปแล้ว เป็นวันที่แสดงออกซึ่งความกตัญญู  ไม่ว่าจะมีภารกิจที่ยุ่งยากขนานไหนทุกคนก็ต้องพยายามปลีกเวลามาให้ได้
แห่เทียนหัวษา เป็นประเพณีแห่เทียนเข้าพรรษาซึ่งอาจจะเหมือน ๆ กับหมู่บ้านอื่น
อาบน้ำพระ จะมีในช่วงเดือนเมษายน (เดือนห้า) อากาศร้อน จึงมีประเพณีรดน้ำดำหัว ขอพรผู้ใหญ่และอาบน้ำพระ
ขึ้นเปล ทำขวัญเด็กแรกเกิด เป็นประเพณีที่ทำขึ้นมาเพื่อต้อนรับสมาชิกใหม่ของครอบครัว เป็นภูมิปัญญาชาวบ้านในการสร้างครอบครัวที่เข้มแข็ง ซึ่งกำลังมีการรณรงค์อยู่ในยุคปัจจุบันนี้
ประเพณีแต่งงาน เป็นการสร้างครอบครัวใหม่ ซึ่งมีขั้นตอนในการทำพิธีมากมาย  เช่น
3.เฉียงพร้าว ฯลฯ
ก่อนตาย จำเริญอายุ เป็นการต่ออายุให้ผู้กำลังใกล้จะตาย  หรือเป็นการชี้แนะให้ผู้ที่กำลังจะตายไปในทางที่ดี พ้นจากความทรมานหรือทำให้ทรมานน้อยลง
ประเพณีช่วยงาน ซึ่งเมื่อมีงานต่าง ๆ ขึ้นมาในหมู่บ้าน ก็จะมีการแบ่งงานกันทำ เช่น
1.คนหาบน้ำ
2.คนเชือดเนื้อ
3.คนขูดพร้าว
4.นายเตา
ทุกงานมีหัวหน้า เมื่อเวลาขาดสิ่งหนึ่งสิ่งใด  จะเรียกเอาแต่หัวหน้างานซึ่งจะเป็นผู้รับผิดชอบในงานนั้น ๆ
ป้ายแกงเวร
“ป้ายแกงเวร ภูมิปัญญาของคนน้ำขาวที่เหลือไว้แต่ความทรงจำ" ป้ายแกงเวรคือ การมอบหมายความรับผิดชอบในการดูแลเรื่องอาหาร โดยเฉพาะแกงหนึ่งหม้อควงเขียวต่อหนึ่งครัว  สำหรับเลี้ยงพระของแต่ละหมู่บ้านขึ้น  โดยแบ่งให้รับผิดชอบกันเป็นวัน ๆ  เช่นวันจันทร์หมู่บ้านใดรับผิดชอบ หมู่บ้านนั้นก็จำต้องมาแบ่งเวรย่อยกันอีกเป็นกลุ่ม ๆ  ภายในหมู่บ้านของตนเอง อาจจะกลุ่มละ 2-3 ครอบครัวต่อครั้ง ก็แล้วแต่จะตกลงกัน  พอวันจันทร์ถัดไปก็หมุนเวียนภารกิจ ดังกล่าวกันไปเรื่อย ๆ จนในที่สุดก็จะกลับมาครบรอบใหม่อีกครั้งหนึ่ง หมุนเวียนสลับกันไปตลอดไม่มีการหยุด  หากหยุดหรือเกิดลืมวันใด  วันนั้น “พระต้องอด”  ด้วยข้อกำหนด  ข้อตกลงที่เกิดจากความยึดมั่น  เชื่อมั่นในหลักการของพระพุทธศาสนาดังกล่าว ของคนน้ำขาวที่ “กลัวพระจะไม่ได้ฉัน” นี้เอง  ป้ายแกงเวรจึงเกิดขึ้นเพื่อเป็นสารแทนจดหมายเป็นสื่อแทนคำบอกกล่าว  กันลืม ! จากครอบครัวหนึ่ง  สู่อีกครอบครัวหนึ่ง เป็นบ่วงคล้องเกี่ยวต่อเนื่องกันไปเป็นวงกลม  ในบ่วงดังกล่าวจะแฝงความศรัทธา  ในพระพุทธศาสนา  สัจจะ  ต่อข้อตกลงและความรับผิดชอบ  ความสามัคคี  ในหมู่คณะไว้ด้วยอย่างแนบแน่น ด้วยกุศลโลบายที่แฝงไปด้วยความละเอียดอ่อน ลุ่มลึก มองเห็นทะลุถึงบาปและบุญที่เป็นรูปธรรมเพียงวันเดียว  ไม่ต้องรอถึงชาติหน้าตอนบ่าย ๆ “ ใครลืมแกงเวร  ทั้ง ๆ ที่ป้ายแขวนอยู่หน้าบ้าน  บาปที่เชื่อว่ามีจริง  ก็จะปรากฏให้เห็นในพริบตา  คำติฉินนินทา  ความเชื่อถือจากเพื่อนบ้าน  ก็จะหมดไปในบัดดล ทุกคนจึงถือว่าป้ายแกงเวร  คือ  สัญลักษณ์หรือใบบอกบุญที่ใครจะมาละเมิดหาได้ไม”  ป้ายแกงเวร  จึงเป็นภูมิปัญญาที่คนน้ำขาวรวมกันสร้างขึ้น  เพื่อเป็นเครื่องมือสื่อสารทางใจ  สู่กันและกัน  ป้ายแกงเวร  คือ  E-mail Address ของคนรุ่นก่อนที่คิดค้นขึ้น   เพราะกลัวพระจะไม่ได้ฉัน ซึ่งคนน้ำขาวรุ่นใหม่ไม่มีโอกาสได้สัมผัสอย่างแท้จริง  ปัจจุบัน  ป้ายแกงเวร  ถูกแขวนไว้อย่างโดดเดี่ยว ไม่มีใครรู้ที่มา และความหมาย อันเป็นในสำคัญทางเทือกเถาเหล่าก่อที่แท้จริงของคนน้ำขาว  โลกของการสื่อสารไร้พรมแดน  โลกของการบริโภคทรัพยากรอย่างบ้าคลั้ง  โลกของการเอารัดเอาเปรียบ   โลกของเล่หลี่ยมคนโกง  ที่เราเรียกว่า  “ระบบไฮเทค”  เทียบไม่ได้กับไม้กระดานแผ่นเดียว  คือ  “ป้ายแกงเวร”  ของคนน้ำขาว  ที่ถูกสร้างขึ้นเพียงเพื่อวัตถุประสงค์ซื่อ ๆ  ตรงไปตรงมา  กลัวพระจะไม่ได้ฉันท์  แต่กลับแฝงไว้ด้วยพลังของความศรัทธา  สัจจะที่แท้จริงและความสามัคคีในหมู่คณะที่ยั่งยืน  ที่โอบอุ้มชุมชนน้ำขาวให้เป็นชุมชนที่แข็มแข็งมาจนถึงปัจจุบัน
โดย: อารยะ เทพศรี
ป้ายแกงเวรแผ่นนี้ตอนนี้แสดงอยู่ที่ พิพิธภัณฑ์ชุมชนน้ำขาว
โบราณสถานเจดีย์ควนธง
ในรัชสมัยพระจุลจอมเกล้าเจ้าอยู่หัว ราวปี พ.ศ. 2439 เจ้าพระยายมราช (ปั้น สุขุม)  ข้าหลวงเมืองสงขลา มณฑลนครศรีธรรมราช ต้องการก่อสร้างเจดีย์บนภูเขา ซึ่งสามารถมองเห็นโดดเด่นและสง่าเพื่อบรรจุพระบรมธาตุ  ที่ได้รับมาจากลังกา ได้สั่งการให้ข้าราชบริพาร  ออกทำการสำรวจ จนกระทั่งได้พบควนธงในพื้นที่อำเภอจะนะ ซึ่งเป็นทำเลที่เหมาะสมมากที่สุด  จึงได้ปักธงช้างเผือกและธงธรรมจักร ไว้เป็นหลักฐานสำคัญ หนึ่งเดือนต่อมา นายคง ผู้นำชาวบ้านน้ำขาวพร้อมด้วยลูกบ้านได้ร่วมมือร่วมใจกันทำการก่อสร้างเจดีย์แบบลังกา ทรงกลมฐานสี่เหลี่ยมจุตรัส ขนาดยาวด้านละ 5 วา ตัวองค์เจดีย์ฐานทรงกลม เส้นผ่านศูนย์กลาง  8 เมตร (4 วา)  มีความสูงจากฐานถึงยอดเจดีย์ 12 เมตร (6 วา)  บรรจุพระบรมธาตุไว้ในส่วนกลางขององค์เจดีย์  โดยแบ่งพลพรรคออกเป็น 4 กลุ่ม ดังนี้
กลุ่มแรก 	อยู่พื้นราบใกล้คลองคู  มีหน้าที่ทำอิฐ
กลุ่มที่สอง	เดินขึ้นลงทำหน้าที่รับส่งของ ระหว่างกลุ่มแรกกับกลุ่มที่สาม
กลุ่มที่สาม	เดินขึ้นลงทำหน้าที่รับส่งของ ระหว่างกลุ่มที่สองกับกลุ่มที่สี่
กลุ่มที่สี่ 	อยู่บนยอดควนธง  มีหน้าที่อ่านแปลน และทำการก่อสร้างเจดีย์ควนธงจนแล้วเสร็จ ใช้เวลาในการก่อสร้าง 2 เดือนเศษ
ได้มีการจัดฉลองสมโภชน์เจดีย์ควนธง 7 วัน 7 คืน มีหนัง โนรา แสดงครบ 7 คืน และมีการสวดชัยมงคลคาถา เพื่อเป็นศิริมงคลของเจดีย์ควบคู่กันไปด้วยครบ 7 วัน 7 คืน ตรงกับกลางเดือนสามของปี ชาวบ้านน้ำขาว ได้พากันขึ้นไปกราบนมัสการเจดีย์ควนธง ในวันแรม 1 ค่ำ เดือน 5 เป็นประจำทุกปี พร้อมกับนิมนต์พระสงฆ์ เพื่อทำประทักษิณา และมีการเลี้ยงพระ (ถวายภัตตาหารเพล)
กลองมโหระทึก
กลองมโหระทึก ที่ พิพิธภัณฑ์ชุมชนน้ำขาว เป็นชิ้นส่วนกลองมโหระทึก พบที่หมู่ที่ ๓ ต.น้ำขาว อ.จะนะ จ.สงขลา เป็นมโหระทึกกลุ่มที่ ๑ แบบเฮเกอร์ เป็นมโหระทึกที่มีเฉพาะแร่ทองแดง และ ดีบุก โดยมีค่าทองแดงกว่าร้อยละ ๙๐
กลองมโหระทึก เป็นวัฒนธรรมโดดเด่นในดินแดนเอเชียตะวันออกเฉียงใต้ เป็นวัฒนรรมความเชื่อของกลุ่มชนโบราณ สมัยก่อนประวัติศาสตร์ต่อเนื่อง ถึง สมัยต้นประวัติศาสตร์
การพบกลองมโหระทึกในประเทศไทย เป็นหลักฐานชี้ให้เห็นการรับรูปแบบวัฒนธรรมมาจากดินแดนอื่น ที่ชอบอยู่บนเนินดินใกล้แหล่งน้ำ แสดงถึงการเลือกสถานที่ ที่อุดมสมบูรณ์ และ พบริเวณพื้นที่ชายฝั่งทะเล อาจเป็นนัยยะแสดงถึงความสัมพันธ์ ของกลุ่มชนในวัฒนธรรมร่วมที่มีการใช้กลองนี้ เพื่อวัตถุประสงค์อย่างใดอย่างหนึ่ง และ แสดงให้เห็นว่าพื้นที่ในเขตนั้นๆ เป็นชุมชนที่มีการรวมตัวกันเป็นกลุ่ม และ มีการพัฒนาทางด้านเทคโนโลยีการผลิตด้านโลหะกรรม และ การประกอบพิธีกรรมเกี่ยวกับกลุ่มชนอื่น ๆ ภายนอก จนกระทั่งมีการแลกเปลี่ยนด้านวัฒนธรรม และ มีการเผยแพร่ความเชื่อต่อกัน
”จะนะ” ไม่เคยมีการกล่าวถึง ว่าเคยเป็น ”เมืองท่า” มาก่อนในอดีต แต่จากหลักฐานบางอย่างที่ค้นพบ ที่ตำบลน้ำขาว เป็นข้อมูลที่ชวนสืบค้นไปว่า จะนะ ในอดีต ก็เคยเป็นเมืองท่ามาก่อนเหมือนกัน นอกเหนือจาก สงขลา สิงหนคร สะทิงพระ ตามประวัติศาสตร์ที่เคยบันทึกไว้.
ขอบคุณข้อมูลจาก: หนังสือ ความสัมพันธ์ทางวัฒนธรรม สมัยก่อนประวัติศาสตร์ กรณีศึกษา "กลองมโหระทึก" กองโบราณคดี กรมศิลปากร กระทรวงวัฒนธรรม พิมพ์ครั้งแรก เมษายน ๒๕๖๒
นกเขาใหญ่
นกเขาใหญ่ หรือ นกเขาหลวง เป็นนกชนิดหนึ่งในวงศ์นกพิราบและนกเขา (Columbidae) มีถิ่นอาศัยในเอเชียทางใต้จากประเทศปากีสถาน อินเดีย และ ศรีลังกา ทางตะวันออกถึงตอนใต้ของประเทศจีนและเอเชียตะวันออกเฉียงใต้
การกระจายพันธุ์
เป็นนกชนิดที่พบบ่อยและแพร่หลายในป่าเปิด พื้นที่การเกษตร และในเมือง ถูกนำเข้าสู่รัฐฮาวายและตอนใต้ของรัฐแคลิฟอร์เนีย นอกจากประเทศสหรัฐอเมริกาแล้ว ยังมีการนำนกเข้าสู่ประเทศสิงคโปร์, ประเทศฟิลิปปินส์, ทางเหนือของประเทศอินโดนีเซีย, ประเทศออสเตรเลีย และ ประเทศนิวซีแลนด์ ในประเทศออสเตรเลียนกถูกนำเข้ามาที่เมลเบิร์นในคริสต์ทศวรรษที่ 1860 และมีการกระจายพันธุ์แทนที่นกเขาพื้นเมือง
ลักษณะ
นกเขาใหญ่มีหางยาว ลำตัวเพรียว ยาว 28-32 เซนติเมตร มีสีน้ำตาลอมแดง ขนปีกออกดำมีขอบสีเทาด้านใน หน้าและท้องส่วนล่างมีสีเทา มีแถบสีดำจุดขาวคาดบริเวณคอด้านหลังซึ่งไม่พบในนกวัยอ่อน ขาสีแดง
ร้องเสียงต่ำดัง "วุ่ก-วุก-ครู่" หรือ "วุ่ก-วุก ครู่, คุก"
พฤติกรรม
นกเขาใหญ่กินเมล็ดธัญพืชเป็นอาหาร ชอบอาศัยอยู่ตามทุ่งนา ป่าโปร่ง แหล่งที่มีการเพาะปลูกพืชไร่ มักอยู่เป็นคู่และขันคูในตอนเช้าเย็น มักลงมาหากินตามพื้นดิน เวลาขันจะมีเสียงไพเราะ จึงนิยมนำนกเขาชนิดนี้มาเลี้ยงกันอย่างแพร่หลาย ผสมพันธุ์ในช่วงเดือนพฤษภาคม-มิถุนายน ทำรังอยู่บนต้นไม้ใหญ่ โดยใช้กิ่งไม้ขัดสานกันทำให้เป็นแอ่งเพื่อวางไข่ ปกติจะวางไข่ครั้งละ 2-3 ฟอง
แอนโดเวอร์
แอนโดเวอร์ (Andover) อาจหมายถึงเมืองใดเมืองหนึ่งดังต่อไปนี้:
เทศกาลโอลิมปิกฤดูร้อนเยาวชนยุโรป 2017
เทศกาลโอลิมปิกฤดูร้อนเยาวชนยุโรป 2017 จัดขึ้นที่เมืองเยอร์, ประเทศฮังการี ระหว่างวันที่ 23 กรกฎาคม ถึง 30 กรกฎาคม พ.ศ. 2560
กีฬา
• (36)
•  (2)
•  (16)
•  (14)
•  (18)
•  (4)
ตารางเหรียญ
หมายเหตุ: 12 ทีมข้างล่างนี้ไม่ได้รับเหรียญรางวัล:
ประเทศที่เข้าร่วมแข่งขัน
• 🇦🇱
• 🇦🇩
• 🇦🇲
• 🇦🇹
• 🇦🇿
• 🇧🇾
• 🇧🇪
• 🇧🇦
• 🇧🇬
•
• 🇨🇾
• 🇨🇿
• 🇪🇪
• 🇫🇮
• 🇫🇷
• 🇩🇪
• 🇭🇺
• 🇮🇸
• 🇮🇪
• 🇮🇱
• 🇮🇹
• 🇱🇮
• 🇱🇹
• 🇱🇺
• 🇲🇹
• 🇲🇩
• 🇲🇪
• 🇳🇴
• 🇵🇱
• 🇷🇺
• 🇸🇲
• 🇷🇸
• 🇸🇰
• 🇪🇸
• 🇸🇪
• 🇹🇷
• 🇺🇦
การเคลื่อนลงตามความชัน
การเคลื่อนลงตามความชัน (Gradient Descent Algorithm) เป็นอัลกอริทึมที่ใช้หาค่าที่เหมาะสมที่สุดให้กับฟังก์ชั่นที่กำหนดขึ้นมา โดยอัลกอริทึมใช้การวนหาค่าที่ทำให้ค่าต่ำสุดจากการคำนวณจากความชันที่จุดที่เราอยู่แล้วพยายามเดินทางไปทางตรงข้ามกับความชันที่คำนวณขึ้นมา
ขั้นตอนการทำงาน
1.กำหนดฟังก์ชันที่ต้องการหาค่า ยกตัวอย่างเช่น ฟังก์ชันแคลคูลัส ซึ่งมีค่าความชัน (gradient) เท่ากับ
2.เราสามารถเริ่มที่จุดใดๆก็ได้บนพาราโบลา เช่นถ้าเราสุ่มค่าเริ่มต้นออกมาที่ x = 10 เราจะหาจุดต่ำสุดโดยดูจุดที่เราอยู่แล้วเลื่อนไปทางตรงข้าม ทำแบบเดียวกันหลายครั้ง x ก็จะลู่เข้าสู่จุดต่ำลงเรื่อยๆ และสิ้นสุดเมื่อถึงค่า xที่ slope มีค่าเท่าศูนย์
3.ให้ k (n_iter) คือ จำนวนครั้งที่เราวนหาค่า x อัลกอริทึมที่หาจุดต่ำสุดของ สามารถเขียนได้ดังนี้
โดยค่า 𝛼 คือค่าการลู่เข้า ยิ่งมีค่ามากจะยิ่งลู่เข้าเร็ว แต่ถ้ามากเกินไป การอัพเดทครั้งถัดไปจะทำให้ค่า x มีค่ามากเกินไปจนลู่ออกไปถึงอนันต์ก็ได้
ความซับซ้อนในการทำงาน
ความซับซ้อนของอัลกอริทึมการเคลื่อนลงตามความชันมีค่าเท่ากับ Big(O ) = O(n)
ตัวอย่างการเขียนโปรแกรม
จากตัวอย่างข้างต้น เราสามารถเขียนโปรแกรมภาษา Python เพื่อหาค่า x ที่ทำให้  มีค่าต่ำที่สุดโดยใช้อัลกอริทึมการเคลื่อนลงตามความชันได้ดังนี้ นอกจากจะใช้วิธีการทั่วไปแล้ว เรายังสามารถใช้ไลบรารี่ Pytorch (เวอร์ชัน 0.4.1) ร่วมกับ autograd เพื่อคำนวณหาค่า x ที่ทำให้  มีค่าต่ำที่สุดได้เช่นกัน โดย autograd สามารถประมาณความชันได้โดยที่เราไม่ต้องคำนวณหาความชันของฟังก์ชันด้วยตัวเอง
เฮลมอนด์
เฮลมอนด์ (Helmond) เป็นเทศบาลและเมืองในจังหวัดนอร์ทบราบันต์ ประเทศเนเธอร์แลนด์ เฮลมอนด์เป็นที่ตั้งของบริษัทสิ่งทอหลายแห่ง เป็นที่ตั้งของสโมสรฟุตบอล เฮลมอนด์สปอร์ต เมืองมีการตั้งถิ่นฐานราว ค.ศ. 1000 ได้รับสถานะเป็นเมืองราว ค.ศ. 1232
แอสเพลตา
ชีวประวัติ
พระองค์เป็นพระราชโอรสของกษัตริย์เซนคามานิสเคนกับพระนางนาซัลซา และพระองค์ยังเป็นพระอนุชาและเป็นผู้สืบทอดอำนาจต่อจากกษัตริย์อันลามานิ โดยพระองค์ได้ถูกสันนิฐานว่ามีพระมเหสีหลายพระองค์รวมถึง พระนางเฮนุตตาเคบิต (ฝังอยู่ในพีระมิด นูริ 28), เวเกมาเล (ฝังอยู่ในพีระมิด นูริ 40), อาซาตา (ฝังอยู่ในพีระมิด นูริ 42), อาร์ตาฮา (ฝังอยู่ในพีระมิด นูริ 58) และพระองค์อาจจะอภิเษกสมรสกับพระขนิษฐานามว่า มาดิเกน
รัชกาล
ตามบันทึกของพระองค์ กษัตริย์แอสเพลตาได้รับเลือกให้เป็นผู้ปกครองโดยเหล่านักบวชและทหาร และพระองค์ปกครองอยู่ที่เมืองนาปาตา และอีกบันทึก ซึ่งอาจจะมาจากรัชสมัยของพระองค์ ได้บันทึกไว้ว่า เหล่ากลุ่มนักบวชถูกประหารชีวิต ซึ่งน่าจะเป็นเรื่องการก่อการกบฎ และใน 592 ปีก่อนคริสตกาล อาณาจักรคุชได้ถูกทหารชาวอียิปต์เข้ามารุกรานนำโดยฟาโรห์พซัมเตกที่ 2 เพราะกษัตริย์แอสเพลตาอาจจะเป็นภัยคุกคามต่ออำนาจของอียิปต์ โดยเข้าไปทำลายและขับไล่ชาวเมืองนาปาตา และทำให้นักประวัติศาสตร์บางคนคิดว่าการโจมตีเมืองนาปาตาครั้งนี้ ทำให้กษัตริย์แอสเพลตาตัดสินใจย้ายเมืองหลวงของอาณาจักรคุชจากเมืองนาปาตาไปยังเมืองเมโรอี ซึ่งจะปลอดภัยจากการรุกราน
สุสาน
สุสานฝังพระศพของกษัตริย์แอสเพลตาอยู่ที่นูริ และเป็นสุสานที่มีขนาดใหญ่เป็นอันดับที่สองในนูริ สุสานของพระองค์ได้ถูกขุดค้นพบโดย George A. Reisner ในปี พ.ศ. 2459 และค้นพบวัตถุโบราณหลายชิ้นในสุสาน และส่วนใหญ่จะอยู่ที่พิพิธภัณฑ์วิจิตรศิลป์ในบอสตัน และได้ค้นพบพระราชวังที่สร้างขึ้นในรัชสมัยของพระองค์และพระเชษฐาของพระองค์ในปี พ.ศ. 2463
ออพติมัส ไพรม์
ออพติมัส ไพรม์ (Optimus Prime) หรือที่รู้จักในญี่ปุ่นในชื่อ คอนวอย (Convoy (コンボイ)) เป็นตัวละครที่สร้างโดยแฟรน ทรานส์ฟอร์มเมอร์ส
ประวัติ
คอนวอย หรือ ออพติมัส ไพรม์ คือ ผู้นำของกลุ่มไซเบอร์ตรอน โดยหน้าที่หลักคือการปกป้องจักรวาลให้พ้นภัยจากกลุ่มเดสตรอนและสร้างสันติสุขให้กับจักรวาล
สำหรับ ทรานส์ฟอร์มเมอร์ส กาแล็คซี่ ฟอร์ซ คำว่า คอนวอย หมายถึง ชื่อยศที่มีตำแหน่งเป็นหัวหน้าหุ่นยนต์สูงสุดของดาวเคราะห์ดวงนั้นๆ ซึ่งดาวเคราะห์แต่ละดวงจะมีการคัดเลือกคอนวอยที่เหมาะสมกับการปกครองดาวแตกต่างกันตามขนบธรรมเนียมและประเพณีของดาวเคราะห์ดวงนั้นๆ
G1คอนวอย
ในช่วงยุคทองของดาวไซเบอร์ทรอน เมื่อเก้าล้านปีก่อน ชีวิตแรกเริ่มของ ออพติมัส ไพรม์ นั้น มีนามเดิมว่า โอไรออน แพ็คส์ เขาทำงานอยู่ที่อู่และมีคนรักชื่อว่า เอเรียล และมีเพื่อนสนิทอีกหนึ่งคนคือ ดิออน จนกระทั่งวันหนึ่ง เมกะทรอน ได้รุกล้ำเข้ามาในอู่ที่โอไรออนทำงานอยู่ โดยอ้างว่าแค่มาหาสถานที่เก็บสินค้าของเขา หลังจากนั้นไม่นานเมกะทรอนก็แสดงตัวเข้าปล้นแหล่งพลังงานและสั่งหุ่นยนต์โคลนนิ่งนับสิบตัวซึ่งมีนามว่า ดร็อปคิก ที่รออยู่ด้านนอกเข้าโจมตีภายในอู่ เมกะทรอนใช้ปืนใหญ่ประจำตัว ยิงโอไรออน เอเรียล และดิออน อย่างไร้ความปราณี จนกระทั่งหุ่นยนต์หน่วยแอเรียลบอททั้ง 5 ตัว อาทิ เช่น ซิลเวอร์โบลท์,แอร์เรด,ไฟร์ไฟลท์,สกายไดวฟ์ และ สลิงช็อต มาพบร่างของโอไรออนและเอเรียล แต่ไม่พบร่างของดิออน แอเรียลบอททั้ง 5 นำร่างโอไรออนไปหา อัลฟาไทรออน เพื่อให้เขาทำการรักษาโอไรออน ขณะที่เครื่องมือการรักษาของอัลฟาไทรออนก็เหลือน้อยลงมากเนื่องจากภายในห้องผ่าตัดนั้นก็ยังมีออโต้บอทส์อีกหลายตัวที่บาดเจ็บหนักและล้มตายจากการถูกดีเซปติคอนส์ระดมยิงเหมือนกัน แต่อัลฟาไทรออนก็รับตัวโอไรออนไว้ทำการรักษา และอัลฟาไทรออนนี้เอง ที่มอบแมทริกซ์แห่งจิตผู้นำและสร้างระบบร่างแบบใหม่ให้แก่โอไรออน ทำให้โอไรออน มีร่างกายที่เปลี่ยนไปจากเดิมและมีชื่อใหม่ว่า "ออพติมัส ไพรม์" จากนั้นออพติมัส ไพรม์ และแอเรียลบอททั้ง 5 ก็เข้าปะทะกับเมกะทรอนและกองทัพดีเซปติคอนส์ เมกะทรอนยิงปืนใหญ่ใส่ออพติมัสแต่ยิงไม่เข้า เมกะทรอนซึ่งบัดนั้นยังไม่รู้จักออพติมัส ประหลาดใจมากและถามไปว่าออพติมัสคือใคร ออพติมัสจึงตอบว่าเขาคือฝันร้ายของเมกะทรอน
ส่วน เอเรียล ในภายหลังมีการกล่าวถึงว่าอัลฟาไทรออนได้สร้างระบบร่างกายของเธอขึ้นใหม่และเปลี่ยนชื่อเป็น เอลิตา-วัน ส่วนดิออนนั้นในเนื้อเรื่องไม่มีการกล่าวถึงเขาอีกเลย แต่ก็มีกระแสจากผู้ชมบางกลุ่มว่า ดิออนอาจถูกนำไปสร้างร่างใหม่ให้กลายเป็น ไอร์ออนไฮด์ หรือ อัลตราแม็กนัส แต่นั่นก็ยังเป็นเพียงการคาดเดาจากผู้ชมบางกลุ่มเท่านั้น
โรดิมัสคอนวอย
โรดิมัสคอนวอย (司令官ロディマスコンボイ) หัวหน้าทีมโรดิมัส มีความสุขุมรอบคอบ มักไม่ถูกชะตากับแกรนด์คอนวอยสักเท่าไหร่อันเนื่องจากความคิดเห็นที่ไม่ตรงกัน
กาแล็คซี่ คอนวอย
กาแล็คซี่ คอนวอย (総司令官ギャラクシーコンボイ) / ไลเกอร์ คอนวอย (ライガーコンボイ)/ โซนิค คอนวอย (高速機動総司令官ソニックコンボイ) ผู้นำแห่งกลุ่มไซเบอร์ทรอน
ไนโตรคอนวอย
ไนโตร คอนวอย (音速司令官ニトロコンボイ) ผู้นำแห่งดาวสปีเดียร์
เฟรม คอนวอย
เฟรม คอนวอย (暗黒司令官フレイムコンボイ) ผู้นำแห่งดาวแอนิมาโทส เข้าร่วมกลุ่มกับเดสทรอนเนื่องจากต้องการพลังและแสดงความสามารถของตน ภายหลังได้มาร่วมกลุ่มกับไซเบอร์ทรอนเพื่อหยุดยั้งความทะเยอทะยานของมาสเตอร์ เมกาทรอน
ไลฟ์ คอนวอย
ไลฟ์ คอนวอย (航空司令官ライブコンボイ) ผู้นำแห่งดาวโลก
เมกาโล คอนวอย
เมกาโล คอนวอย(巨神司令官メガロコンボイ) ผู้นำแห่งดาวกิกาโลเนียร์
ออพติมัส ไพรม์
ออพติมัส ไพรม์ (部隊司令官オプティマスプライム, Optimus Prime)/ วิงก์เบลด ออพติมัส ไพรม์ ( ウイングブレードオプティマスプライム ) ผู้นำกลุ่มออพติมัสที่เดินทางมายังโลกเพื่อใช้เป็นบ้านหลังที่ 2 พร้อมกับช่วยเหลือมนุษย์ในคราบของพาหนะต่างๆบนโลก ในเวลาต่อมาเมื่อรู้ว่าดีเซปติคอนส์ได้ทำการรุกรานโลกจึงได้ต่อสู้และปกป้องไม่ให้โลกเกิดเหตุการณ์เดียวกันกับที่ดาวไซเบอร์ทรอน
ออพติมัส ทำการสแกนรถดับเพลิงและแฝงตัวเป็นรถดับเพลิงเพื่อใช้ในการปฏิบัติงาน โดยรูปแบบของพาหนะของออพติมัสนั้น มีรูปแบบคล้ายกับ กาแล็คซี่ คอนวอย ใน ทรานส์ฟอร์มเมอร์ส กาแล็คซี่ ฟอร์ซ
ไพร์ม
ในการ์ตูนชุดนี้ มีการกล่าวถึงชีวิตแรกเริ่มของออพติมัส แตกต่างกับ ยุค G1 โดยมีการกล่าวถึงว่า ออพติมัส ไพรม์ เคยเป็นหุ่นยนต์ระดับแรงงานชื่อ โอไรออน แพคส์ และเป็นเพื่อนสนิทกับ เมกะทรอน ซึ่งในขณะนั้น เมกะทรอนยังเป็นนักสู้จ้าวสังเวียนประจำดาวไซเบอร์ทรอน วันหนึ่ง โอไรออนกับเมกะทรอนได้เดินทางไปสภาเพื่อร่วมออกความคิดเห็นในการพัฒนาดาวไซเบอร์ทรอนให้ดียิ่งขึ้น เมกะทรอนออกความคิดเห็นว่าต้องจัดการหุ่นยนต์รุ่นเก่าและมีท่าทีแสดงออกอย่างชัดเจนว่า ต้องการเป็นหุ่นยนต์ระดับไพรม์ รุ่นต่อไป ขณะที่โอไรออนนั้น ออกความคิดเห็นตรงข้ามกับเมกะทรอน โดยกล่าวไว้ว่าการก่อความรุนแรงขึ้น ไม่สามารถนำมาซึ่งความสงบสุขและความสำเร็จที่แท้จริงได้ ทำให้ประธานสภาสูงและทุกคนในสภานั้นยินดีต่อความคิดเห็นของโอไรออน เหตุนี้ทำให้ เมกะทรอน เริ่มชิงชัง โอไรออน ตั้งแต่บัดนั้นเป็นต้นมา และสร้างกองทัพดีเซปติคอนส์ขึ้นเพื่อเริ่มก่อสงครามตลอดกาลโดยมีซาวด์เวฟเป็นกำลังสำคัญ ขณะที่โอไรออนมุ่งหน้าไปยังแกนกลางของดาวไซเบอร์ทรอนหวังจะฟื้นฟูทุกสิ่งให้เหมือนเดิม ไพรมัส ที่อยู่ในแกนกลางดวงดาว และกำลังอ่อนแอลงเรื่อย ๆ นั้น ได้มองเห็นพลังบริสุทธิ์ที่อยู่ในตัวโอไรออน จึงมอบแมททริกซ์แห่งจิตผู้นำให้แก่โอไรออน จนได้กลายเป็น ออพติมัส ไพรม์ มาจนถึงปัจจุบัน
ออพติมัส ไพรม์ มีอุปนิสัยที่ไม่เหมือนกับหุ่นยนต์ตัวใด คือไม่เคยหัวเราะ ร้องไห้ หรือแสดงอารมณ์ฉุนเฉียวให้เห็น ถึงแม้เขาจะมีอุปนิสัยที่เคร่งขรึมแต่ก็ยังมีความอ่อนโยนรวมอยู่ด้วย จึงทำให้เหล่าออโต้บอทส์ แม้กระทั่งเหล่ามนุษย์เองนั้น รักและนับถือออพติมัส และเขายังมี แร็ตเชต แพทย์ประจำหน่วย เป็นเพื่อนที่เขาไว้ใจที่สุด
เสียงพากย์ ออพติมัส ไพรม์ ในภาค ทรานส์ฟอร์มเมอร์ส ไพร์ม นี้ ให้เสียงภาษาอังกฤษโดย ปีเตอร์ คัลเลน (Peter Cullen) ให้เสียงภาษาไทยโดย ธงชัย ชาญชำนิ (ฉบับการ์ตูนเน็ตเวิร์ก) วีระศักดิ์ แก้วอุ่น (ฉบับทีมพากย์เสียงไทย) และ สุภาพ ไชยวิสุทธิกุล (ฉบับช่องเอ็มคอตแฟมมิลี)
ฉบับคนแสดง
ออพติมัส ไพรม์ คือ ผู้นำกลุ่มออโต้บอทส์ แปลงร่างเป็นรถบรรทุก ปีเตอร์บิลท์ สีน้ำเงินแดง ให้เสียงพากย์ภาษาอังกฤษโดย ปีเตอร์ คัลเลน ทั้งในเวอร์ชันที่เป็นการ์ตูนซีรีส์ต้นฉบับและในภาพยนตร์ “ทรานส์ฟอร์มเมอร์ส” ของดรีมเวิร์คส์ พิคเจอร์ส และพาราเม้าท์ พิคเจอร์ส เมื่อหลายๆ ปีก่อน และให้เสียงพากย์ภาษาไทยโดย ธงชัย ชาญชำนิ (ภาค 1-4) และ แกละ-เสนาะทิพย์ วงศ์ศิริจินดา (ภาค 5 และ ภาพยนตร์ บัมเบิลบี) แมทริกซ์แห่งจิตผู้นำ ซึ่งเป็นชิ้นส่วนที่เป็นธรรมชาติที่ออพติมัสใส่เอาไว้ภายในโพรงที่หน้าอกของเขา (แมทริกซ์แห่งจิตผู้นำก็คือมงกุฏที่ไพรม์แต่ละคนจะครอบครองติดตัวเอาไว้) ได้เลือกออพติมัสให้เป็นไพรม์หรือผู้นำคนต่อมา เขายอมรับอย่างถ่อมตน และมันได้เปลี่ยนแปลงชีวิตของเขาจากหุ่นยนต์ชั้นแรงงานในไซเบอร์ทรอน มาเป็นผู้นำของออโต้บอทส์ กองกำลังที่บำเพ็ญคุณประโยชน์ที่แข็งแกร่งที่สุดในจักรวาล ในยามที่ต้องนำทีมสู้รบ ประโยคประจำตัวของออพติมัส ก็คือ "ล้อหมุนลุย" (Transform and roll out)
ไซโต ฮะจิเมะ
ไซโต ฮะจิเมะ (斎藤 一 (さいとう はじめ)) เป็นซามูไรชาวญี่ปุ่นในช่วงปลายยุคเอะโดะ (บากูมัตสึ) ซึ่งมีชื่อเสียงในฐานะหัวหน้าหน่วยที่ 3 ของกลุ่มตำรวจพิเศษ "ชินเซ็งงุมิ" แห่งรัฐบาลเอะโดะบะคุฟุ เป็นหนึ่งในสมาชิกจำนวนน้อยนิดของชินเซ็งงุมิที่มีชิวิตรอดตายจากหลายสนามรบในช่วงปลายยุคเอะโดะ
ปฐมวัย
ข้อมูลเกี่ยวกับช่วงปฐมวัยของไซโตมีอยู่น้อยมาก เขาเกิดที่นครเอะโดะ แคว้นมุซะชิ (ปัจจุบันคือกรุงโตเกียว) เมื่อแรกเกิดนั้นเขามีชื่อว่า "ยะมะงุจิ ฮะจิเมะ" (山口 一) โดยเป็นบุตรชายของยะมะงุจิ ยูสุเกะ (山口 祐助) อะชิงะรุสังกัดแคว้นอะกะชิ ผู้มียศเป็น "โกะเคะนิง" (ยศระดับล่างของผู้สวามิภักดิ์ที่ขึ้นตรงต่อรัฐบาลโชกุนโทะกุงะวะ) ไซโตมีพี่ชายชื่อฮิโระอะกิ และพี่สาวชื่อคะสึ ตามบันทึกของครอบครัวไซโตที่ได้รับการตีพิมพ์แล้วกล่าวว่า เขาได้หนีไปจากเมืองเอะโดะในปี ค.ศ. 1862 หลังจากพลั้งมือสังหารซามูไรระดับฮะตะโมะโตะผู้หนึ่ง โดยหนีไปอยู่ที่นครเกียวโตและสอนวิชาดาบอยู่ในโดโจ (โรงฝึก) ของชายคนหนึ่งชื่อโยะชิดะ ซึ่งเคารพนับถือของพ่อไซโตมาตั้งแต่อดีต วิชาดาบของเขานั้นปรากฏชัดเจนว่าเป็นแนวทางของสำนักอิตโตรีวและสำนักมุไกรีว
อภินันท์ ประเสริฐวัฒนกุล
อภินันท์ ประเสริฐวัฒนกุล (เกิด 6 สิงหาคม พ.ศ. 2521) ชื่อเล่น เอ็ม เป็นนักแสดงและนายแบบชาวไทย เข้าประกวดหนุ่มแพรวเมื่อปี พ.ศ. 2543 เริ่มเข้าสู่วงการละครตั้งแต่ปี พ.ศ. 2544 ในละครโทรทัศน์เรื่อง เจ้าสาวมืออาชีพ และโด่งดังในบทพระเอกจากละครเรื่อง วิวาห์พาวุ่น แสดงคู่กับ รามาวดี สิริสุขะ, แตงสากับอาฉี แสดงคู่กับ ศิริลักษณ์ ผ่องโชค และ ใต้ร่มเงารัก แสดงคู่กับ กัญญารัตน์ จิรรัชชกิจ
ประวัติ
อภินันท์ ประเสริฐวัฒนกุล เกิดเมื่อวันที่ 6 สิงหาคม พ.ศ. 2521 มีชื่อเล่นว่า เอ็ม จบการศึกษาระดับปริญญาตรีจากคณะวิทยาศาสตร์ประยุกต์ สาขาเทคโนโลยีอุตสาหกรรมเกษตร (Food Science) สถาบันเทคโนโลยีพระจอมเกล้าพระนครเหนือ ประกวดหนุ่มแพรวเมื่อปี พ.ศ. 2543 เริ่มเข้าสู่วงการละครตั้งแต่ปี พ.ศ. 2544 ในเรื่อง เจ้าสาวมืออาชีพ และโด่งดังในบทพระเอก ในละครเรื่อง วิวาห์พาวุ่น คู่กับ รามาวดี สิริสุขะ, เรื่องแตงสากับอาฉี คู่กับ ศิริลักษณ์ ผ่องโชค และ ใต้ร่มเงารัก คู่กับ กัญญารัตน์ จิรรัชชกิจ แต่ภายหลังได้ออกจากวงการสองปีเพื่อทำงานเบื้องหลัง  ก่อนจะกลับมาแสดงอีกครั้งและแจ้งเกิดในบทร้ายจากละครหลายเรื่อง อาทิ เช่น สุดแต่ฟ้ากำหนด, รักนี้หัวใจเราจอง, ลิขิตกามเทพ, เล่ห์ร้อยรัก ฯลฯ ต่อมาได้พลิกบทบาทเป็นคนดีในละครเรื่อง หงส์สะบัดลาย
ปี พ.ศ. 2551 เอ็มได้รับโอกาสให้แสดงละครเทิดพระเกียรติรัชกาลที่ 7 ร่วมกับผู้ทรงคุณวุฒิและศิลปินคนดังมากมาย เรื่อง พระปกเกล้าราชา ก่อนาวาประชาธิปไตย ทางช่อง 5 โดยนำบางตอนของนวนิยายเรื่องสี่แผ่นดิน มาเขียนและแปลงเป็นบทละคร เขาได้รับบทเป็นอ้น ลูกชายคนโตของแม่พลอย แทนอภิสิทธิ์ เวชชาชีวะ ที่ไม่สามารถมาเล่นละครได้
ด้านชีวิตส่วนตัว สมรสกับ บุสกร ธรรมาวุธ เมื่อวันที่ 13 พฤศจิกายน พ.ศ. 2553 ที่จังหวัดตรัง ปัจจุบันมีบุตรแล้ว เป็นบุตรสาวฝาแฝด 2 คน ชื่อน้องฌานา-น้องฌารีน
อภินันท์เป็นเจ้าของกิจการบริษัทที่ให้คำปรึกษาเรื่องการเดินทางไปเรียนต่อต่างประเทศ ชื่อบริษัท สไมลล์ลี่ เอ็ดดูเคชั่น จำกัด และยังมีผลงานทางละครออกมาอย่างต่อเนื่อง
สวิตช์เกียร์
ในระบบพลังงานไฟฟ้า, สวิตช์เกียร์ (switchgear) คือการร่วมกันทำงานของสวิตช์ตัดต่อ (disconnecting switch) ฟิวส์ (fuse) หรือตัวตัดวงจร (circuit breaker) ไฟฟ้าเพื่อใช้ในการควบคุม ป้องกันและแยกอุปกรณ์ไฟฟ้าออกจากระบบ สวิตช์เกียร์จะถูกนำมาใช้ทั้งเพื่อตัดไฟออกจากอุปกรณ์เพื่อความสะดวกในระหว่างการทำงาน และเพื่อล้างความผิดพลาดที่ปลายทาง อุปกรณ์ประเภทนี้เกี่ยวข้องโดยตรงกับความน่าเชื่อถือของแหล่งจ่ายไฟฟ้า
โรงไฟฟ้าส่วนกลางรุ่นใหม่สุดจะใช้ สวิทช์แบบมีดเปิด ธรรมดา ติดตั้งอยู่บนแผ่นฉนวนทำด้วยหินอ่อนหรือใยหิน ระดับพลังงานและแรงดันไฟฟ้าที่เพิ่มขึ้นอย่างรวดเร็วจะทำให้สวิตช์ที่เปิดปิดด้วยมืออันตรายเกินไป อุปกรณ์ที่บรรจุด้วยน้ำมันจะจำกัดพลังงานที่เป็นประกายไฟอาร์คและควบคุมให้ปลอดภัย ในช่วงต้นศตวรรษที่ 20 แถวของสวิตช์เกียร์จะเป็นโครงสร้างที่ล้อมรอบด้วยโลหะที่มีชิ้นส่วนสวิตชิ่งที่ทำงานด้วยไฟฟ้า โดยใช้ตัวตัดวงจรที่ใช้น้ำมัน วันนี้อุปกรณ์ที่บรรจุด้วยน้ำมันได้ถูกแทนที่เป็นส่วนใหญ่ด้วยอุปกรณ์ระเบิดอากาศหรือสูญญากาศหรือ SF6 ทำให้กระแสและระดับพลังงานขนาดใหญ่สามารถที่จะควบคุมได้อย่างปลอดภัยโดยอุปกรณ์อัตโนมัติ
สวิตช์เกียร์ไฟฟ้าแรงสูงถูกคิดค้นขึ้นในตอนปลายของศตวรรษที่ 19 สำหรับการดำเนินงานของมอเตอร์ไฟฟ้าและเครื่องไฟฟ้าอื่น ๆ เทคโนโลยีได้รับการปรับปรุงให้ดีขึ้นเมื่อเวลาผ่านไปและตอนนี้สามารถใช้ได้กับแรงดันไฟฟ้าสูงถึง 1,100 กิโลโวลต์
การเรียน
การเรียนรู้ หมายถึง การได้รับความรู้ พฤติกรรม ทักษะ คุณค่า หรือความพึงใจ ที่เป็นสิ่งแปลกใหม่หรือปรับปรุงสิ่งที่มีอยู่ และอาจเกี่ยวข้องกับการสังเคราะห์สารสนเทศชนิดต่าง ๆ ผู้ประมวลทักษะของการเรียนรู้เป็นได้ทั้งมนุษย์ สัตว์ และเครื่องจักรบางชนิด ความก้าวหน้าในการเรียนรู้เมื่อเทียบกับเวลามีแนวโน้มเป็นเส้นโค้งแห่งการเรียนรู้ (learning curve)
การเรียนรู้ของมนุษย์อาจเกิดขึ้นจากส่วนหนึ่งของการศึกษา การพัฒนาส่วนบุคคล การเรียนการสอน หรือการฝึกฝน การเรียนรู้อาจมีการยึดเป้าหมายและอาจมีความจูงใจเป็นตัวช่วย การศึกษาว่าการเรียนรู้เกิดขึ้นได้อย่างไรเป็นส่วนหนึ่งของสาขาวิชาประสาทจิตวิทยา (neuropsychology) จิตวิทยาการศึกษา (educational psychology) ทฤษฎีการเรียนรู้ (learning theory) และศึกษาศาสตร์ (pedagogy) การเรียนรู้อาจทำให้เกิดพฤติกรรมการเรียนรู้ (habituation) หรือการวางเงื่อนไขแบบดั้งเดิม (classical conditioning) ซึ่งพบในสัตว์หลายชนิด หรือทำให้เกิดกิจกรรมที่ซับซ้อนมากขึ้นอย่างเช่นการเล่น ซึ่งพบได้เฉพาะในสัตว์ที่มีเชาวน์ปัญญา การเรียนรู้อาจก่อให้เกิดความตระหนักอย่างมีสำนึกหรือไม่มีสำนึกก็ได้
การเรียนเชิงสัมพันธ์
การเรียนเชิงสัมพันธ์ (Associative learning) คิอกระบวนการที่บุคคลหรือสัตว์เรียนผ่านการสัมพันธ์ระหว่างสิ่งเร้าสองสิ่ง หรือเหตุการณ์สองเหตุการณ์ ในการวางเงื่อนไขแบบดั้งเดิม สิ่งเร้าที่เคยเป็นกลางจะถูกจับคู่กับสิ่งเร้าที่ทำให้เกิดการตอบสนอง จนในที่สุดสิ่งเร้านั้นจะทำให้ตอบสนองด้วยตัวมันเอง ในการวางเงื่อนไขด้วยการกระทำ พฤติกรรมที่ถูกส่งเสริมหรือลงโทษระหว่างที่ได้รับสิ่งเร้านั้น จะมีโอกาสเกิดขึ้นมากหรือน้อยลงเมื่อมีสิ่งเร้านั้น ๆ ในบริเวณ
ปลากระเบนแมลงวัน
ปลากระเบนแมลงวัน หรือ ปลากระเบนจุดขาว (Whitespotted whipray, Banded whip-tail stingray) เป็นปลากระเบนที่มีชื่อวิทยาศาสตร์ว่า Himantura gerrardi ในวงศ์ปลากระเบนธง (Dasyatidae)
วงศ์วานอิชมาเอล
วงศ์วานอิชมาเอล ( Yīšməʿēʾlīm,  بَنِي إِسْمَاعِيل Bani Isma'il บะนีอิสมาอีล ; "บุตรหลานอิชมาเอล") เป็นกลุ่มของชนเผ่าอาหรับ สมาพันธรัฐ และอาณาจักร เล็ก ๆ ต่าง ๆ ที่อธิบายไว้ในความเชื่ออิสลามว่าสืบเชื้อสายมาจากและตั้งชื่อตามอิชมาเอล ผู้เผยพระวจนะ ตามคัมภีร์กุรอาน บุตรชายคนแรกของอับราฮัม และฮาการ์ ชาวอียิปต์ตามพระธรรมปฐมกาล ในคัมภีร์ฮีบรู อิชมาเอลมีลูกสาวหนึ่งคนและลูกชายสิบสองคน ซึ่งเป็น "เจ้านายสิบสองคน" ที่กล่าวถึงในปฐมกาล 17:20 ในความเชื่อของอิสลาม สิ่งนี้ทำให้เกิด "สิบสองเผ่าของอิชมาเอล" เผ่าอาหรับที่สืบเชื้อสายมาจากมุสลิมยุคแรก ตามความเชื่อของชาวยิว เผ่าทั้งสิบสองของอิสราเอล สืบเชื้อสายมาจากอิสอัค บุตรชายอีกคนของอับราฮัม ผ่านทางยาโคบ บุตรของอิสอัค ความเชื่อเหล่านี้เป็นที่ยอมรับทั้งจากศาสนาอิสลามและศาสนายูดาย
ปลากระเบนแมลงวัน
มีรูปร่างเหมือนปลากระเบนในวงศ์นี้ชนิดอื่น ๆ ส่วนหัวไม่แยกออกจากครีบหู แผ่นปีกของลำตัวค่อนข้างกลมมน ความกว้างของปีกเกือบเท่าความยาวของลำตัว มีหางยาวคล้ายแส้และมีตุ่มแข็งอยู่กึ่งกลางหลัง พื้นลำตัวสีน้ำตาลเขียวอมทอง มีจุดกลมสีขาวกระจายอยู่ทั่ว โคนหางมีเงี่ยงที่มีปลายแหลม 1 หรือ 2 อัน มีรอยคาดสีขาวเป็นปล้องสลับกันไปตามความยาวของหาง ซึ่งเมื่อปลายังเล็กอยู่จุดบนลำตัวดังและปล้องที่ข้อหางจะไม่ปรากฏ ขนาดโตเต็มที่ประมาณ 24-120 เซนติเมตร พบใหญ่สุดได้ถึง 2 เมตร
วงศ์วานอิชมาเอล
ปฐมกาล และ 1พงศาวดาร กล่าวถึงวงศ์วานเคดาร์ ว่าเป็นชนเผ่าที่สืบเชื้อสายมาจากเคดาร์บุตรชายคนที่สองของอิชมาเอล นักวิชาการอับราฮัมบางคนอธิบายว่าชนเผ่านาบาเทียน ในประวัติศาสตร์เป็นบุตรของเนบาโยธ ตามความคล้ายคลึงกันของเสียง แต่คนอื่น ๆ ปฏิเสธความเกี่ยวข้องนี้ กลุ่มอิสลามต่าง ๆ กำหนดบรรพบุรุษของนบีมุฮัมมัด ของอิสลามให้เป็นเคดาร์ หรือเนบาโยธ
ปลากระเบนแมลงวัน
จัดเป็นปลาทะเลที่อาศัยอยู่ในแนวปะการังหรือชายฝั่ง พบได้ในทะเลตั้งแต่ชายฝั่งแอฟริกาตะวันออก, ทะเลแดง, แถบอินโด-แปซิฟิก ไปจนถึงภาคใต้ของญี่ปุ่น บางครั้งอาจว่ายเข้ามาหากินในแถบน้ำกร่อยหรือน้ำจืดตามปากแม่น้ำได้ โดยมีรายงานว่าเคยพบที่แม่น้ำคงคาด้วย สำหรับในประเทศไทยพบมากที่จังหวัดจันทบุรี
วงศ์วานอิชมาเอล
คำจารึกของชาวอัสซีเรียและบาบิโลน เรียกชาวอิชมาเอลว่า "ซูมูอิลู" ซึ่งเป็นสมาพันธ์ชนเผ่าที่จะควบคุมเส้นทางการค้า เครื่องหอมในช่วงที่จักรวรรดิอัสซีเรีย ปกครองทางเหนือ
ปลากระเบนแมลงวัน
เป็นปลาที่ใช้เนื้อในการบริโภคและทำเป็นปลาแห้ง และมีการจับขายเป็นปลาสวยงามด้วย แต่โดยมากมักจะเลี้ยงไม่รอด เพราะปลาไม่สามารถที่จะปรับตัวให้อยู่ในน้ำจืดสนิทหรือในสภาพที่เลี้ยงได้
วงศ์วานอิชมาเอล
พระคัมภีร์ภาษาฮีบรู
ตามพระธรรมปฐมกาล ภรรยาคนแรกของอับราฮัม ชื่อ ซาราห์ และทาส ชาวอียิปต์ ของนางชื่อ ฮาการ์ อย่างไรก็ตาม ซาราห์ไม่สามารถตั้งครรภ์ได้ ในบทที่ 16 ซาราห์ (ในตอนนั้นคือซาราย) ให้ฮาการ์ ทาสของนางแต่งงานกับอับราฮัม เพื่อให้อับราฮัมมีทายาท ฮาการ์ให้กำเนิดอิชมาเอลจากอับราฮัม และพวกอิชมาเอลสืบเชื้อสายมาจากเขา หลังจากที่อับราฮัมวิงวอนต่อพระเจ้าให้อิชมาเอลอยู่ภายใต้พรของเขา บทที่ 17 กล่าวว่า: บทที่ 25 รายชื่อบุตรชายของเขาเป็น: ตามสมมติฐานของสารคดี ปฐมกาล 25 จะถูกเพิ่มเข้ามาในช่วงยุคเปอร์เซียโดยแหล่งที่มาของนักบวช ซึ่งระบุว่าเผ่าอิชมาเอล (ชูมูอิลู) เป็นชื่อบุตรชายของอิชมาเอล อย่างไรก็ตาม ชื่อและคำบรรยายของอิชมาเอลที่พบในส่วนอื่น ๆ ของพระธรรมปฐมกาลจะล้าหลังไปหลายศตวรรษ คัมภีร์ฮีบรูมีเรื่องราวของอิชมาเอลอยู่แล้ว และต่อมาจะพบชนเผ่าอิชมาเอล และพวกเขาจะตั้งชื่อให้กับบุตรชายของอิชมาเอล โดยตั้งชื่อตามชนเผ่าต่าง ๆ ในสมาพันธรัฐอิชมาเอล
เรื่องเล่าอิสลาม
ตามคัมภีร์อัลกุรอาน "และอิสมาอีล และอัลยะสะอ์ และยูนุส และลูฏ แต่ละคนนั้นเราได้ให้ดีเด่นเหนือกว่าประชาชาติทั้งหลาย และ (เราได้ให้ดีเด่นอีก) ซึ่งส่วนหนึ่งจากบรรดาบิดาของพวกเขา และเราได้เลือกพวกเขา และได้แนะนำพวกเขาไปสู่ทางอันเที่ยงตรง” (กุรอาน 6:86) นบีอิบรอฮีม และ ฮาญัร ให้กำเนิดบุตรนบี ซึ่งอัลลอฮ์ทรงตั้งชื่อว่าอิสมาอีลผ่านทางมะลาอิกะฮ์องค์หนึ่งของพระองค์ อัลลอฮ์สั่งให้นบีอิบรอฮีมนำนบีอิสมาอีลและฮาญัรไปยังมักกะฮ์ ในปัจจุบัน ท่านดุอาอ์เผื่อพวกเขาหลังจากจากพวกเขาไปแล้ว โดยกล่าวว่า “โอ้พระเจ้าของเรา! แท้จริงข้าพระองค์ได้ให้ลูกหลานของข้าพระองค์ พำนักอยู่ ณ ที่ราบลุ่มนี้ (กะอ์บะฮ์ในมักกะฮ์) โดยไม่มีพืชผลใด ๆ ซึ่งอยู่ใกล้บ้านอันเป็นเขตหวงห้ามของพระองค์ โอ้พระเจ้าของเรา เพื่อให้พวกเขาดำรงอัศเศาะลาฮ์ (ละหมาด) ขอพระองค์ทรงให้จิตใจจากปวงมนุษย์ มุ่งไปยังพวกเขา และทรงประทานปัจจัยยังชีพที่เป็นพืชผลแก่พวกเขาหวังว่าพวกเขาจะขอบคุณ
นบีอิสมาอีลและนางฮาญัรกระหายน้ำมาก ฮาญัรวิ่งไปมาระหว่างเนินเขาเศาะฟาและมัรวะฮ์ เพื่อหาน้ำให้ลูกชาย หลังจากวิ่งระหว่างเนินเขาเป็นครั้งที่เจ็ด มะลาอิกะฮ์องค์หนึ่งก็ปรากฏต่อหน้านาง มะลาอิกะฮ์ช่วยพวกเขาโดยบอกว่าพระเจ้าได้ยินเสียงร้องของอิสมาอีล และจะจัดหาน้ำให้พวกเขา ฮาญัรกักน้ำด้วยก้อนหิน นบีมุฮัมมัดกล่าวว่า “ขออัลลอฮ์ทรงอภัยโทษให้ฮาญัร หากนางไม่หยุดน้ำ ที่นั่นมีน้ำพุขนาดใหญ่” กลุ่มชนหนึ่งผ่านมาเห็นบ่อน้ำ และฮาญัรกับอิสมาอีลนั่งอยู่ที่นั่น พวกเขาขอน้ำจากบ่อน้ำจากฮาญัร นางตกลงและเผ่าอาหรับก็เริ่มขึ้นที่นั่น นบีอิสมาอีลเติบโตที่นั่นและเรียนภาษาอาหรับจากชนเผ่าในขณะที่รอบิดาของท่าน เมื่อนบีอิบรอฮีมมาถึงมัรวะฮ์ ท่านรู้ว่าบุตรชายของท่านยังมีชีวิตอยู่ เมื่อเด็กหนุ่มอิสมาอีลเห็นบิดาของท่าน ท่านวิ่งไปหาท่านและทั้งสองก็สวมกอดกัน
อัลลอฮ์ตัดสินใจที่จะทดสอบนบีอิบรอฮีมอีกครั้ง และท่านฝันสองคืนติดต่อกันถึงอิสมาอีลที่ถูกถวาย นบีอิบรอฮรมปิดตาตัวเอง เพราะท่านทนไม่ได้ที่เห็นบุตรชายต้องทนทุกข์ทรมาน เมื่อท่านกำลังจะถือมีด ก็มีเสียงหนึ่งสั่งให้ท่านสังเวยแพะแทนบุตรชายของท่าน อัลลอฮ์จึงสั่งให้นบีอิบรอฮีมสร้างมัสยิดขึ้นใหม่สำหรับชนเผ่าของอิสมาอีล ซึ่งสร้างโดย อาดัม นบีท่านแรกของอิสลาม นบีอิบรอฮีมและนบีอิสมาอีลเริ่มสร้างกะอ์บะฮ์ นบีอิบรอฮีมสร้างมัสยิด และนบีอิสมาอีลเป็นผู้จัดหาหิน เมื่อสร้างกำแพงและหลังคาจนเกือบเสร็จสมบูรณ์แล้ว นบีอิบรอฮีทก็ยืนอยู่บนหินก้อนเล็ก ที่น่าอัศจรรย์มันทำให้ท่านสร้างหลังคาให้เสร็จ
ชื่ออากาศยานญี่ปุ่นตั้งโดยฝ่ายสัมพันธมิตรในสงครามโลกครั้งที่สอง
ชื่ออากาศยานญี่ปุ่นตั้งโดยฝ่ายสัมพันธมิตรในสงครามโลกครั้งที่สอง เป็นนามเรียกขานอาวุธ ซึ่งมักจะอยู่ในรูปของชื่อรหัส ตั้งโดยทหารฝ่ายสัมพันธมิตรให้แก่อากาศยานของจักรวรรดิญี่ปุ่นระหว่างสงครามมหาสมุทรแปซิฟิก สงครามโลกครั้งที่สอง ชื่อดังกล่าวถูกใช้เป็นช่วยในการระบุลักษณะของอากาศยานญี่ปุ่นที่พบในการรบเพื่อการรายงานและจุดประสงค์เพื่อบอกรูปร่างลักษณะ โดยทั่วไปแล้วชื่อของชายชาวตะวันตกจะใช้ตั้งกับเครื่องบินขับไล่ ส่วนชื่อหญิงจะถูกใช้กับอากาศยานประเภทอื่น รวมทั้งเครื่องบินทิ้งระเบิด เครื่องบินขนส่ง และเครื่องบินสอดแนม
ประวัติศาสตร์
ระหว่างปีแรกของสงครามมหาสมุทรแปซิฟิกที่เริ่มต้นมาตั้งแต่วันที่ 7 ธันวาคม ค.ศ. 1941 ทหารฝ่ายสัมพันธมิตรได้ประสบความยากลำบากในการระบุลักษณะของอากาศยานญี่ปุ่นได้อย่างรวดเร็ว รัดกุมและแม่นยำระหว่างการรบ โดยทหารฝ่ายสัมพันธมิตรพบว่าระบบการตั้งชื่ออากาศยานของญี่ปุ่นนั้นทำให้สับสนและไม่สะดวก ภายใต้ระบบการตั้งชื่ออากาศยานของญี่ปุ่น อากาศยานจะได้รับการตั้งชื่อสองชื่อ หนึ่งคือรหัสโครงการที่เป็นตัวอักษรเลขของผู้ผลิต ส่วนอีกชื่อหนึ่งเป็นการตั้งชื่ออย่างเป็นทางการโดยฝ่ายทหารซึ่งตั้งอยู่บนประเภทของอากาศยานและปีที่เริ่มเข้าประจำการ ยกตัวอย่างเช่น เครื่องบินขับไล่ มิตซูบิชิ เอ 5 เอ็ม มีชื่อเรียกทางทหารว่า เครื่องบินขับไล่ประจำเรือบรรทุกเครื่องบินประเภท 96 กองทัพเรือ ประเภท 96 หมายความว่า อากาศยานดังกล่าวได้เข้าประจำการในปีจักรพรรดิ 2596 ซึ่งตรงกับ ค.ศ. 1936 ในปฏิทินเกรกอเรียน อากาศยานอื่น ๆ ที่เข้าประจำการในปีเดียวกันจะได้ชื่อทางทหารคล้ายกัน รวมไปถึงเครื่องบินทิ้งระเบิดประจำเรือบรรทุกเครื่องบินประเภท 96 และเครื่องบินทิ้งระเบิดโจมตีภาคพื้นดินประเภท 96
กลางปี ค.ศ. 1942 เรืออากาศเอกแฟรงก์ ที. แมคคอย นายทหารข่าวกรองของกองทัพอากาศสหรัฐอเมริกาจากกลุ่มทิ้งระเบิดที่ 38 ได้รับมอบหมายไปยังหน่วยข่าวกรองเทคนิคทางอากาศในออสเตรเลีย เพื่อพยายามคิดค้นหาวิธีการที่ง่ายขึ้นในการระบุอากาศยานของญี่ปุ่น ร่วมกับจ่าทหารฝ่ายเทคนิค ฟรานซิส เอ็ม. วิลเลียมส์ และสิบโทโจเซฟ แกรตตัน แมคคอยได้แบ่งอากาศยานญี่ปุ่นออกเป็นสองประเภท คือ เครื่องบินขับไล่และอากาศยานประเภทอื่น โดยให้ชื่อเครื่องบินขับไล่อย่างผู้ชายและอากาศยานประเภทอื่นอย่างผู้หญิง ในภายหลัง เครื่องบินทำการฝึกจะได้ชื่อตามต้นไม้
ระบบของแมคคอยได้รับความนิยมอย่างรวดเร็วและแพร่กระจายไปยังหน่วยอื่นของสหรัฐและฝ่ายสัมพันธมิตรตลอดทั้งยุทธบริเวณแปซิฟิก เมื่อถึงปลายปี ค.ศ. 1942 กองทัพสหรัฐทั้งหมดในแปซิฟิกและเอเชียตะวันออกได้เริ่มใช้ระบบของแมคคอย รายชื่อดังกล่าวมีชื่ออากาศยานทั้งหมด 122 ชื่อ และถูกใช้จนกระทั่งสงครามโลกครั้งที่สองยุติ จนถึงปัจจุบัน บันทึกประวัติศาสตร์ตะวันตกจำนวนมากเกี่ยวกับสงครามมหาสุมทรแปซิฟิกยังคงใช้ระบบดังกล่าวในการระบุอากาศยานของญี่ปุ่น
อัลฮะกีม
อัลฮะกีมเป็นนามสกุลที่มีชื่อเสียงในประเทศอิรักและโลกอาหรับ บุคคลที่สำคัญในตระกูลอัลฮะกีมได้แก่
คาร์ล ริทเทอร์
คาร์ล ริทเทอร์ (Carl Ritter; 7 สิงหาคม ค.ศ. 1779 – 28 กันยายน ค.ศ. 1859) เป็นนักภูมิศาสตร์ชาวเยอรมันร่วมสมัยกับอเล็คซันเดอร์ ฟ็อน ฮุมบ็อลท์ เขาเป็นหนึ่งในผู้ริเริ่มภูมิศาสตร์ยุคนวนิยมและเป็นผู้ครอบครองตำแหน่งอาจารย์ด้านภูมิศาสตร์คนแรกของมหาวิทยาลัยเบอร์ลินตั้งแต่ ค.ศ. 1825 จนกระทั่งเสียชีวิต
ประวัติ
คาร์ล ริทเทอร์ เกิดที่เมืองเควดลินบวร์คโดยเป็นบุตรหนึ่งในหกคนของเอ็ฟ. เว. ริทเทอร์ นายแพทย์ผู้เป็นที่นับหน้าถือตาของเมือง
พ่อของริทเทอร์เสียชีวิตเมื่อเขาอายุได้สองปี เขาเข้าเรียนที่โรงเรียนชเน็พเฟินทาลซัลทซ์มันเมื่ออายุห้าปี การสอนในโรงเรียนมุ่งเน้นถึงการศึกษาธรรมชาติ (เห็นได้ชัดว่าได้รับอิทธิพลจากงานเขียนของฌ็อง-ฌัก รูโซ เกี่ยวกับการศึกษาของเด็ก) ประสบการณ์จากโรงเรียนมีอิทธิพลต่อความคิดของริทเทอร์ตลอดชั่วชีวิตของเขา ซึ่งเขาให้ความสนใจเกี่ยวกับวิธีการศึกษาแบบใหม่รวมถึงโยฮัน ไฮน์ริช เพ็สทาล็อทซี อันที่จริงงานเขียนจำนวนของริทเทอร์เองก็ใช้หลักขั้นตอนในการสอนของเพ็สทาล็อทซีด้วยเช่นกัน
หลังจากจบการศึกษา ริทเทอร์ได้รับการแนะนำให้รู้จักกับเบทมัน ฮ็อลเวค นายธนาคารในแฟรงก์เฟิร์ต ฮ็อลเวคให้ริทเทอร์เป็นครูสอนพิเศษให้กับลูก ๆ ของเขา ในขณะเดียวกันเขาก็ได้เข้าเรียนที่มหาวิทยาลัยฮัลเลอโดยฮ็อลเวคเป็นผู้สนับสนุนค่าใช้จ่าย เขาเริ่มเป็นครูสอนพิเศษตั้งแต่ ค.ศ. 1798 และประกอบอาชีพนี้เป็นระยะเวลาสิบห้าปี ช่วงระหว่าง ค.ศ. 1814–1819 ขณะที่เขาอยู่ในเกิททิงเงินเพื่อทำการสอนลูกศิษย์เป็นช่วงที่เขาได้เริ่มศึกษาภูมิศาสตร์ด้วยตนเอง เขาหมั้นหมายและแต่งงานกับลิลลี คราเมอร์ จากดูเดอร์ชตัท และได้เขียนและตีพิมพ์หนังสือสองเล่มแรกของเขาชื่อ ภูมิศาสตร์ (Erdkunde)
ใน ค.ศ. 1819 เขาดำรงตำแหน่งศาสตราจารย์ด้านประวัติศาสตร์ที่แฟรงก์เฟิร์ต และในปี ค.ศ. 1820 เขาได้รับการแต่งตั้งให้ทำการสอนประวัติศาสตร์ในมหาวิทยาลัยเบอร์ลิน ริทเทอร์ได้รับปริญญาเอกใน ค.ศ. 1821 และได้รับการแต่งตั้งเป็น ศาสตราจารย์พิเศษ (professor extraordinarius) ใน ค.ศ. 1825 เขายังสอนที่วิทยาลัยการทหารที่อยู่ใกล้กัน เขาให้ความสนใจอย่างยิ่งเกี่ยวกับการสำรวจแอฟริกาและติดต่อกับนักวิชาการชาวอังกฤษและแวดวงวิทยาศาสตร์อย่างเช่นราชสมาคมภูมิศาสตร์อย่างต่อเนื่อง เขาเป็นหนึ่งในครูของนักสำรวจไฮน์ริช บาร์ท ผู้เดินทางไปยังแอฟริกาเหนือและแอฟริกาตะวันตกในนามของรัฐบาลอังกฤษเพื่อเจรจาสนธิสัญญาว่าด้วยการการหยุดค้าทาสในเส้นทางการค้าข้ามทะเลทรายสะฮารา โดยริทเทอร์เองนั้นอุทิศต่อการต่อต้านการถือครองทาสในเยอรมนี
ใน ค.ศ. 1822 ริทเทอร์ได้รับเลือกให้เป็นสมาชิกของสถาบันวิทยาศาสตร์แห่งปรัสเซีย และใน ค.ศ. 1824 เขาได้เข้าเป็นสมาชิกสมทบของสมาคมเอเชียแห่งปารีส (Société Asiatique de Paris) ใน ค.ศ. 1828 เขาได้ก่อตั้งสมาคมภูมิศาสตร์แห่งเบอร์ลิน (Gesellschaft für Erdkunde zu Berlin) เขาได้รับตำแหน่งสมาชิกกิตติมศักดิ์ต่างประเทศของสถาบันศิลปศาสตร์และวิทยาศาสตร์อเมริกัน (American Academy of Arts and Sciences) ใน ค.ศ. 1849 และได้รับแต่งตั้งเป็นหัวหน้าของราชสถาบันการทำแผนที่แห่งปรัสเซียใน ค.ศ. 1856 เขาเสียชีวิตที่เบอร์ลินใน ค.ศ. 1859
สิ่งก่อสร้างตกแต่ง
สิ่งก่อสร้างตกแต่ง หรือ ฟอลลีย์ (ภาษาอังกฤษ: Folly หรือ Eye-catcher) คือสิ่งก่อสร้างที่สร้างเฉพาะสำหรับการตกแต่งที่มิใช่สิ่งก่อสร้างที่สร้างขึ้นเพื่อการใช้สอยตามปกติ สิ่งก่อสร้างตกแต่งเริ่มมาจากการสร้างเพื่อเพิ่มความเด่นในการตกแต่งอุทยานหรือสวนแบบภูมิทัศน์ และมักจะเป็นสิ่งก่อสร้างที่สร้างขึ้นเพื่อความสนุก
ลักษณะ
ลักษณะของสิ่งก่อสร้างตกแต่งไม่ค่อยกระจ่างแจ้งแต่มักจะมีคุณสมบัติอย่างใดอย่างหนึ่งดังนี้
อีเห็นน้ำอินโดจีน
อีเห็นน้ำอินโดจีน หรือ อีเห็นน้ำตังเกี๋ย สัตว์เลี้ยงลูกด้วยนมชนิดหนึ่งในอันดับสัตว์กินเนื้อ มีชื่อวิทยาศาสตร์ว่า Cynogale lowei
เป็นสัตว์ที่มีข้อมูลน้อยมาก เนื่องจากพบเห็นได้ยากและมีรายงานการพบเห็นตัวเพียงไม่กี่ครั้ง ข้อมูลเท่าที่มีบ่งให้รู้ว่ารูปร่างหน้าตาคล้ายคลึงกับอีเห็นน้ำมลายู (C. bennettii) แต่ต่างกันตรงสีขน กล่าวคือ อีเห็นน้ำอินโดจีนมีขนสั้นหนา และมีสีขนที่อ่อนกว่าอีเห็นน้ำมลายู โดยจมูกใต้คอและหน้าอกมีสีขาว ส่วนข้อมูลอื่น ๆ เช่น ขนาดและน้ำหนักนั้นไม่มี
บดินทรเดชา
บดินทรเดชา อาจหมายถึง
อีเห็นน้ำอินโดจีน
มีผู้เก็บซากอีเห็นน้ำอินโดจีนได้ทางภาคเหนือของเวียดนาม และเคยมีรายงานพบเห็นที่ภาคใต้ของจีน และคาดว่าอาจมีอยู่ในอุทยานแห่งชาติภูกระดึง จังหวัดเลย ของไทยด้วย
บดินทรเดชา
บุคคล
อีเห็นน้ำอินโดจีน
มีรายงานการพบเห็นใกล้กับแหล่งน้ำ เช่น ทะเลสาบหรือแม่น้ำ ปัจจุบันสันนิษฐานว่า อีเห็นน้ำอินโดจีนได้สูญพันธุ์จากโลกไปนานแล้ว เพราะปัญหาการพัฒนาและขยายพื้นที่เกษตรกรรมอย่างรวดเร็ว ทำให้อีเห็นน้ำอินโดจีนสูญเสียถิ่นที่อยู่อาศัย
บดินทรเดชา
สถานที่
เหตุระเบิดรถไฟฟ้าใต้ดินมินสค์ พ.ศ. 2554
'''เหตุระเบิดรถไฟฟ้าใต้ดินมินสค์ พ.ศ. 2554''' เกิดขึ้นเมื่อวันที่ 11 เมษายน พ.ศ. 2554 ซึ่งทำให้มีอย่างน้อย 12 คนเสียชีวิต และอีก 204 คนได้รับบาดเจ็บ หลังเกิดเหตุระเบิดแรงดันสูงในรถไฟฟ้าใต้ดินมินสค์ ประเทศเบลารุส เหตุระเบิดเกิดขึ้นที่สถานีกลาง ออคต์ยาเบอร์สคายา เมื่อเวลา 17.55 น. ตามเวลาท้องถิ่น
แต่เดิมสาเหตุของการระเบิดนี้ยังไม่แน่ชัด แต่มีการพบระเบิดบรรจุตะปูและตลับลูกปืน ประธานาธิบดีเบลารุส อเล็กซานเดอร์ ลูกาเชนโก ยืนยันว่าเหตุระเบิดดังกล่าวมีเป้าหมายที่จะบ่อนทำลายสันติภาพและเสถียรภาพและพูดเป็นนัยว่าต่างชาติอาจเข้ามาเกี่ยวข้องกับเหตุระเบิดดังกล่าวด้วย แต่ก็ออกคำสั่งให้มีการสืบสวนฉุกเฉินในคลังเก็บอาวุธภายในประเทศ สำนักงานอัยการได้เริ่มการสืบสวนทางอาญาและจัดเหตุการณ์ดังกล่าวว่าเป็นเหตุก่อการร้าย
ผู้ต้องสงสัยสองคนถูกจับกุมเมื่อวันที่ 13 เมษายน ซึ่งยอมรับสารภาพว่าเป็นผู้วางระเบิด แต่ยังไม่ได้รับการระบุเอกลักษณ์จากทางการ ด้านแรงจูงใจยังไม่ปรากฏชัดเจน ตามผลการสืบสวน ระเบิดที่ใช้นั้นมีลักษณะเฉพาะตัวและเจ้าหน้าที่สืบสวนต่างชาติก็ได้แสดงความสนใจในระเบิดอย่างมาก
เหยื่อ
ครอบครัวของผู้ที่เสียชีวิตในเหตุระเบิดจะได้รับเงินช่วยเหลือเทียบเท่า 10,000 ดอลลาร์สหรัฐ นอกเหนือจากการชดเชยเป็นตัวเงินแล้ว ครอบครัวจะได้รับการปรึกษาจากนักสังคมสงเคราะห์และจิตแพทย์
วันไว้อาลัยแห่งชาติได้รับการประกาศไว้เมื่อวันที่ 13 เมษายน
นาวาเอก
นาวาเอก (คำย่อ: น.อ.) เป็นยศทางกองทัพเรือที่ถูกใช้สำหรับราชนาวีที่มีการพูดภาษาอังกฤษมากที่สุด เมื่อเทียบกับกองทัพบกยศนี้เทียบได้กับยศพันเอก และเทียบกับกองทัพอากาศจะได้ยศนาวาอากาศเอก ในรหัสยศเนโท ยศนาวาเอกจะใช้รหัส OF-5 แม้ทางกองทัพสหรัฐจะใช้เป็นรหัสยศ O-6
ไฟน์ไลน์
ไฟน์ไลน์ (Fine Line) เป็นสตูดิโออัลบั้มลำดับที่ 2 ของนักร้องและนักแต่งเพลงชาวอังกฤษ แฮร์รี สไตลส์ วางจำหน่ายเมื่อวันที่ 13 ธันวาคม ค.ศ. 2019 โดยโคลัมเบียเรเคิดส์และเออร์สกิน ธีมของอัลบั้มเกี่ยวกับการเลิกรา ความสุข เซ็กส์ และความเศร้า การบันทึกเพลงนี้ได้รับการอธิบายว่าเป็นแนวเพลงป็อปร็อกโดยมีองค์ประกอบของโปรเกรสซีฟป็อป ไซเคเดลิกป็อป โฟล์ก โซล ฟังก์ และอินดีป็อป ประพันธ์และอำนวยการสร้างโดยไทเลอร์ จอห์นสัน และคิด ฮาร์ปูน ผู้ทำงานร่วมกัน
โดยสนับสนุนจำนวนเจ็ดซิงเกิล - "Lights Up" "Adore You" "Falling" "Watermelon Sugar" "Golden" "Treat People with Kindness" และเพลงไตเติล อัลบั้มนี้เปิดตัวที่อันดับสามในยูเคอัลบั้มและได้รับการรับรองระดับแพลตินัมตั้งแต่นั้นเป็นต้นมา เปิดตัวที่อันดับหนึ่งในบิลบอร์ด 200 ทำให้เป็นอัลบั้มอันดับหนึ่งติดต่อกันเป็นลำดับที่สองของสไตลส์ในสหรัฐอเมริกา อัลบั้มนี้มียอดขายสูงสุดเป็นอันดับสามในสัปดาห์ของปี ค.ศ. 2019 ในสหรัฐอเมริกา และทำลายสถิติในฐานะการเปิดตัวที่มากที่สุดของศิลปินชายชาวอังกฤษ นับตั้งแต่นีลเซน ซาวด์สแกน สามารถทำรายได้ 478,000 หน่วย ได้รับการรับรองระดับแพลตินัมสามเท่าในสหรัฐอเมริกาสำหรับยอดขายรวมและหน่วยเทียบเท่าอัลบั้มมากกว่าสามล้านหน่วยในประเทศ
ไฟน์ไลน์ได้รับการวิจารณ์ในเชิงบวกจากนักวิจารณ์เพลง โดยเฉพาะอย่างยิ่งในด้านการผลิตและอิทธิพลด้านสำนวน ได้รับการเสนอชื่อเข้าชิงรางวัลอัลบั้มแห่งปีจากงานบริตอะวอดส์ปี ค.ศ. 2020 และสาขาอัลบั้มเพลงป็อปยอดเยี่ยมจากงานรางวัลแกรมมีในปี ค.ศ. 2021 อัลบั้มนี้ได้รับรางวัลแกรมมี สาขาขับร้องเพลงเดี่ยวป็อปยอดเยี่ยม และรางวัลบริตอะวอดส์ สาขาซิงเกิลอังกฤษแห่งปีสำหรับเพลง "Watermelon Sugar" ในปี ค.ศ. 2020 โรลลิงสโตนจัดอันดับอัลบั้มอยู่ในอันดับที่ 491 ในรายชื่อ 500 อัลบั้มที่ยิ่งใหญ่ที่สุดตลอดกาล ทำให้เป็นอัลบั้มล่าสุดที่ได้รวมเข้าไว้ในรายชื่อ
กีฬาเรือมังกรในเอเชียนเกมส์ 2010
กีฬาเรือมังกรในเอเชียนเกมส์ 2010 ได้มีการจัดขึ้นในเมืองกว่างโจว ประเทศจีน ตั้งแต่วันที่ 18 ถึง 20 พฤศจิกายน พ.ศ. 2553 ทุกรายการจัดขึ้นที่ทะเลสาบ Zengcheng Dragon Boat
เตอาโตร
Teatro เป็นภาษาอิตาลี แปลว่า "โรงละคร" คือวงดนตรีที่ตั้งขึ้น สังกัดโซนี บีเอ็มจี สมาชิกวง Teatro ได้แก่ Jeremiah James, Andrew Alexander, Simon Bailey และ Stephen Rahman-Hughes
ประวัติ
Teatro คือวงดนตรีในแนวคิดความโดดเด่นด้านเสียงร้อง และภาพลักษณ์ที่ดีของสี่หนุ่ม ประกอบกับเสียงดนตรีคลาสสิกที่ไม่เหมือนใคร ไม่ว่าจะเป็นดนตรีแบบละครเวที ทุกอย่างล้วนเป็นส่วนของความสำเร็จของวง Teatro
ในฐานะวงดนตรีที่เน้นเสียงเป็นหลัก "Teatro" ได้ยกระดับเพลงประกอบละครธรรมดา สู่เพลงที่ได้รับความนิยมอย่างสูง อย่างเพลง "Maria" ที่สามารถดึงดูดผู้ชมได้มากมาย และบัตรที่จำหน่ายหมดในสหราชอาณาจักรเมื่อปีที่แล้ว
คลองหก
คลองหก เป็นคลองซอยคลองที่ 6 นับจากฝั่งขวาของแม่น้ำเจ้าพระยา ที่เชื่อมต่อคลองหกวาสายบน คลองแปดวา และคลองหกวาสายล่างเข้าไว้ด้วยกัน ขุดในสมัยรัชกาลที่ 5 โดยบริษัทขุดคลองแลคูนาสยาม ตามโครงการทุ่งรังสิตที่มีจุดประสงค์เพื่อการพัฒนาที่ดินและพื้นที่ทำนาเพาะปลูกข้าว รวมถึงใช้เป็นที่ตั้งถิ่นฐาน ระหว่าง พ.ศ. 2435–2447 หลังคลองหกวาสายบนและสายล่างแล้วเสร็จ ในปัจจุบันคลองหกเริ่มต้นจากคลองหนองน้ำส้ม ตำบลหนองน้ำส้ม อำเภออุทัย จังหวัดพระนครศรีอยุธยา ผ่านอำเภอวังน้อย แล้วเข้าสู่จังหวัดปทุมธานีโดยตัดกับคลองระพีพัฒน์แยกตก ผ่านอำเภอธัญบุรี ไปสิ้นสุดที่คลองหกวาสายล่างที่บริเวณสี่แยกวัดประชุมราษฎร์ อำเภอลำลูกกา จังหวัดปทุมธานี ตรงข้ามกับปากคลองสามวา
คลองเจ็ด
คลองเจ็ด เป็นคลองซอยคลองที่ 7 นับจากฝั่งขวาของแม่น้ำเจ้าพระยา เชื่อมต่อคลองหกวาสายบน คลองแปดวา และคลองหกวาสายล่างไว้ด้วยกัน ขุดในสมัยรัชกาลที่ 5 โดยบริษัทขุดคลองแลคูนาสยาม เนื่องในโครงการทุ่งรังสิตที่มีจุดประสงค์เพื่อการพัฒนาพื้นที่ทำนาเพาะปลูกข้าว การตั้งถิ่นฐาน และการพัฒนาที่ดิน ช่วงระหว่าง พ.ศ. 2435–2447 หลังจากขุดคลองหกวาสายบนและสายล่างเสร็จ ในปัจจุบันคลองเจ็ดเริ่มต้นจากคลองระพีพัฒน์แยกตก รอยต่ออำเภอคลองหลวงและอำเภอหนองเสือ จังหวัดปทุมธานี ผ่านอำเภอธัญบุรี และไปสิ้นสุดที่คลองหกวาสายล่าง อำเภอลำลูกกา จังหวัดปทุมธานี
รายการธงรัฐอาหรับ
รายการภาพธงชาติของรัฐสันนิบาตอาหรับ
หมายเหตุ : ประเทศที่พิมพ์ตัวหนาเป็นรัฐที่ได้รับการยกย่องจากรัฐอธิปไตยแล้ว